b'\n_START_ARTICLE_\nDmitrij Hvorostovski\n_START_SECTION_\n\xc5\xbdivljenje\n_START_PARAGRAPH_\nHvorostovski je svojo operno kariero za\xc4\x8del v Krasnojarski operno-baletni hi\xc5\xa1i. Leta 1989 je zmagal na mednarodnem pevskem tekmovanju v Cardiffu pod pokroviteljstvom britanskega BBC. Od tedaj je gostoval na najpomebnej\xc5\xa1ih svetovnih opernih odrih, med drugim v Berlinski dr\xc5\xbeavni operi, milanski Scali, londonskem Covent Gardnu, Dunajski dr\xc5\xbeavni operi in Metropolitanski operi v New Yorku. Leta 2006 je nastopil v Ljubljani v okviru Festivala Ljubljana._NEWLINE_Nastopal je z najve\xc4\x8djimi pevci in pevkami svojega \xc4\x8dasa v vrsti naslovnih in vodilnih baritonskih vlog v operah Jevgenij Onjegin, Jolanta in Pikova dama P. I. \xc4\x8cajkovskega, Verdijevih operah Rigoletto, Trubadur, Ples v maskah, Traviata, Simon Boccanegra in Otello, Mozartovih operah Don Juan in Figarova svatba, v Rossinijevem Seviljskem brivcu, Faustu Charlesa Gounoda ..._NEWLINE_Leta 2015 so mu odkrili tumor na mo\xc5\xbeganih in se je za boleznijo zdravil v Londonu, kjer je \xc5\xbeivel z dru\xc5\xbeino._NEWLINE_Septembra 2017 je bil v Rusiji odlikovan z najvi\xc5\xa1jim civilnim odlikovanjem za velik prispevek k ruski umetnosti in kulturi.'